ΑΠΟΦΑΣΗ αριθ. 2/95 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ της 6ης Νοεμβρίου 1995 σχετικά με παρέκκλιση από τον ορισμό της έννοιας των προϊόντων καταγωγής προκειμένου να ληφθεί υπόψη η ιδιαίτερη κατάσταση όσον αφορά την κτηνοτροφία βοοειδών στο Πριγκηπάτο της Ανδόρας (95/502/ΕΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας (1), και ιδίως το άρθρο 17 παράγραφος 8,

Εκτιμώντας:

ότι, βάσει των διατάξεων του άρθρου 11 παράγραφος 2 της συμφωνίας, το προσάρτημα καθορίζει τους κανόνες καταγωγής καθώς και τις μεθόδους διοικητικής συνεργασίας που εφαρμόζονται κατά την εισαγωγή στην Κοινότητα προϊόντων υπαγομένων στα κεφάλαια 1 έως 24 του εναρμονισμένου συστήματος και καταγόμενων από το Πριγκηπάτο της Ανδόρας 7 ότι η κυβέρνηση του Πριγκιπάτου της Ανδόρας ζήτησε παρέκκλιση από τους κανόνες καταγωγής για μέρος της κτηνοτροφικής παραγωγής βοοειδών της χώρας αυτής, το οποίο δεν δύναται να θεωρηθεί ότι πληροί τους εν λόγω κανόνες όσον αφορά την εφαρμογή των διατάξεων του άρθρου 11 παράγραφος 1 της συμφωνίας 7 ότι το Πριγκιπάτο της Ανδόρας υπέβαλε αίτηση να μπορούν να θεωρούνται καταγωγής Ανδόρας τα ζώα που έχουν γεννηθεί στην Κοινότητα και τα οποία έχουν εκτραφεί για κάποιο χρονικό διάστημα στην Ανδόρα 7 ότι, προκειμένου να διατηρηθεί η παραδοσιακή κτηνοτροφική δραστηριότητα στο Πριγκιπάτο της Ανδόρας, ενδείκνυται να χορηγηθεί άδεια παρέκκλισης από τον ορισμό της εννοίας των προϊόντων καταγωγής για συγκεκριμένο πλήθος ζώων κατ' έτος,

ΑΠΟΦΑΣΙΖΕΙ:

Άρθρο 1

1. Κατά παρέκκλιση από τους κανόνες καταγωγής τους προβλεπόμενους στο άρθρο 1 του προσαρτήματος της συμφωνίας, τα ζώντα ζώα που αναφέρονται στο παράρτημα της παρούσας απόφασης θεωρούνται καταγωγής Πριγκιπάτου της Ανδόρας, εφόσον πρόκειται για ζώα καταγωγής Κοινότητας των οποίων το βάρος κατά την εισαγωγή των ζώντων στο Πριγκιπάτο της Ανδόρας είναι μικρότερο των 80 χιλιογράμμων και τα οποία έχουν εκτραφεί στο Πριγκιπάτο της Ανδόρας επί χρονικό διάστημα τουλάχιστον 8 μηνών, με την επιφύλαξη των όρων που διατυπώνονται στην παρούσα απόφαση.

2. Ως αποδεικτικό στοιχείο της κοινοτικής καταγωγής των ζώων πρέπει να χρησιμοποιείται το πιστοποιητικό καταγωγής του άρθρου 48 του κανονισμού (ΕΟΚ) αριθ. 2454/93 της Επιτροπής της 2ας Ιουλίου 1993 περί καθορισμού ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (2). Στο πιστοποιητικό αυτό πρέπει να αναφέρεται ευκρινώς το αναγνωριστικό στοιχείο που επιτίθεται σε κάθε μοσχάρι ξεχωριστά, κατ' εφαρμογή του άρθρου 5 της οδηγίας 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και την καταγραφή των ζώων (3).

Άρθρο 2

Η προβλεπόμενη στο άρθρο 1 παρέκκλιση αφορά την ετήσια ποσότητα ζώντων ζώων που αναφέρονται στο παράρτημα της παρούσας απόφασης και τα οποία εξάγονται από το Πριγκιπάτο της Ανδόρας κατά το χρονικό διάστημα από 1ης Ιουλίου έως 30 Ιουνίου του επόμενου έτους.

Άρθρο 3

1. Κατά παρέκκλιση από το άρθρο 2 παράγραφος 1 στοιχείο β) του προσαρτήματος της συμφωνίας, τα ζώα τα οποία έχουν χαρακτηρισθεί καταγωγής Πριγκιπάτου της Ανδόρας βάσει της παρούσας απόφασης πρέπει να συνοδεύονται από πιστοποιητικό κυκλοφορίας εμπορεύματος τύπου EUR.1, στο οποίο να αναγράφονται στη θέση «παρατηρήσεις» η ημερομηνία εισαγωγής τους στο Πριγκιπάτου της Ανδόρας, το βάρος τους κατά την εν λόγω εισαγωγή καθώς και η μνεία «Ζώα που έχουν εκτραφεί στην Ανδόρα - απόφαση αριθ. 2/95. Πιστοποιητικό(-ά) καταγωγής αριθ. ...», με φωτοαντίγραφο του(των) αρχικού(-ών) πιστοποιητικού(-ών).

Ακόμη, κατά τη θέση σε ελεύθερη κυκλοφορία, τα ζώα πρέπει να φέρουν τα ξεχωριστά σήματα αναγνώρισης που επιτίθενται από τις κοινοτικές αρχές και αναφέρονται στα πιστοποιητικά καταγωγής.

2. Οι αρχές του Πριγκιπάτου της Ανδόρας πραγματοποιούν τους ελέγχους των εξαγωγών, τους προβλεπόμενους στο άρθρο 2, και διαβιβάζουν κάθε τρίμηνο στην Επιτροπή κατάσταση με τις ποσότητες για τις οποίες έχουν εκδοθεί πιστοποιητικά εμπορεύματος τύπου EUR.1 στο πλαίσιο της παρούσας απόφασης.

Άρθρο 4

Η παρούσα απόφαση εφαρμόζεται από την πρώτη ημέρα του μηνός που ακολουθεί το μήνα έκδοσής της από τη μεικτή επιτροπή.

Βρυξέλλες, 6 Νοεμβρίου 1995.

Για τη μεικτή επιτροπή Ο Πρόεδρος Albert PINTAT

ΠΑΡΑΡΤΗΜΑ

>ΘΕΣΗ ΠΗΝΑΚΑ>